ময়মনসিংহে পাঁচ দিনে ৪ দুর্ঘটনা: ট্রেন চলাচল স্বাভাবিক
ময়মনসিংহের শম্ভুগঞ্জে দুর্ঘটনা কবলিত ইঞ্জিন রাত ৮টার দিকে উদ্ধার শেষে ৪ ঘণ্টা পর ট্রেন চলাচল স্বাভাবিক হয়েছে। 







জারিয়া থেকে ছেড়ে আসা ময়মনসিংহগামী যাত্রীবাহী জারিয়া লোকাল ট্রেনের ইঞ্জিন সোমবার বিকাল ৩টা ৫০ মিনিটে শম্ভুগঞ্জ রেলস্টেশনে লাইনচ্যুত হয়। পরে রাত ৮টা ৫ মিনিটে ট্রেন চলাচল স্বাভাবিক হয়। তবে ৫ দিনে চার ট্রেন দুর্ঘটনার কারণে রেলওয়ে যাত্রীদের মাঝে আতঙ্ক বিরাজ করছে। 




ইঞ্জিন লাইনচ্যুত হওয়ার ঘটনায় গৌরীপুর রেলওয়ে জংশনে আটকে থাকা আন্তঃনগর বিজয় এক্সপ্রেস ময়মনসিংহের উদ্দেশে ৮টা ১৭ মিনিটে, ঢাকাগামী মহুয়া কমিউটার এক্সপ্রেস ৮টা ৩২ মিনিটে, ঢাকা থেকে ছেড়ে আসা ময়মনসিংহগামী ঈসাখাঁ এক্সপ্রেস রাত ৯টায় ছেড়ে যায়। 
গৌরীপুর রেলওয়ে জংশনের কেবিন মাস্টার মহিদুর রহমান জানান, রাত ৮টা ৫ মিনিটে শম্ভুগঞ্জে রেলপথ স্বাভাবিক হওয়ার পর ট্রেন চলাচল শুরু হয়েছে।

ময়মনসিংহের শম্ভুগঞ্জে দুর্ঘটনা কবলিত ইঞ্জিন রাত ৮টার দিকে উদ্ধার শেষে ৪ ঘণ্টা পর ট্রেন চলাচল স্বাভাবিক হয়েছে।